送范侍郎帥慶州得以字
作者：彭汝礪
朝代：宋

paragraphs: 池水日夜流，日行無停軌。
人生長道路，擾擾還如此。
莫辭飲我酒，酒盡君且起。
贈君雙寶劍，有言慚近俚。
聖人之於物，愛視猶赤子。
顧復愁不至，不知分此爾。
誰歟較尋尺，竟未知所以。
夷外當反內，刮毛須及裏。
邊陲今無事，自可緩带理。
願君宏遠業，赫赫光祖禰。